
CJathedralis Ecclesia Concordiensis quam summa 
totius cleri populique expectatione et laetitia ad episco- 
pale ministerium inchoandum auspice ac duce levita- 
rum et martyrum principe divo Stefhano ingrederis, 
singulari gaudet patrocinio et glorioso nobilitatur se- 
pulcro sanctorum Donati, SeccndianIj Romou cum aliis 
sociis tribus supra octoginta. Erant ipsi origine et pa- 
tria Vicetini in religione christiana a Donato institutij 
sed exorta ac saeviente Diocletiani persecutione cetera- 
rum immanissima in exilium pulsi Concordiam profu- 
gerunt , ubi detecti atque comprehensi, in dirissimum car- 
cerem trusi omnibus suppliciorum generibus , omnibus 
cruciamentorum modis diu multumque vexati sunt, ac 
tandem extra urbem gladio interfecti. Prophetantia eo- 
rumdem Ossa marmoreo saxo reposita sunt et ab anti- 
quis ad nostra usque tempora religiose asservata, neque 
solum apud finitimas gentes sed etiam apud remotas 
magno in honore habita praesertim ob salutaris aquae 
ex iisdem effluentis indeficiens prodigium et beneficium. 
Martyrii palmam consecuti sunt V. Christiani nominis 
saeculo, XIII. kalend. mari., qui dies in Ecclesia illa 

atque dioecesi solemni celebratur officio et usque ad 
octavum subinde sequentem colitur. 

Pridie hujusce festis spectatissime Praesul, pontifi- 
ciae Consecrationis munus accepisti fausto praepotentis 
illorum auxilii ad optimam gregis gubernationem prae- 
sagio. Hoc ab ipsis Caelitibus imploraveras in Epistola 
pastorali amoris plenissima qua commissum tibi po- 
pulum primum allocutus es. Jam tunc tibi adfuerunt 
ex sublimibus gloriae sedibus vultu hilari, teque di- 
vini Spiritus plenitudine auctum et ampliori potestate 
exornatum gratulantes intuiti sunt. Nunc vero acce- 
dentem ad insigne sacrarum lleliquiarum monumen- 
tum triumphali ornatu excipient candidis vestibus 
praefulgentes, caput aureis gemmatisque coronis cir- 
cumdati, palmas tnanibus gestantes, lucis radios ex 
vulnerum cicatricibus emittentes. 

Ad memorandae pompae hujus decus, ad invicto- 
rum militum gloriam, ad significationem aliquam ob- 
sequii et existimationis opportunum nobis visum est 
opusculum de Sanctis Martyribus, quod ab Angelo A gno- 
lelto theologo summo secundum Seminarii hujus con- 
suetudinem ad publicam disputationem multis abhinc 
annis conscriptum fuerat, delitescens ac prope ignotum 
in lucem proferre. Optime enim cadunt et in Concor- 
dienses fidei vindices quae in libello vivide, eleganter, 
docte proposita continentur. Officium nostrum argu- 
menti gravitatem et. auctoris praestantiam tibi com- 
mendaturas esse confidimus. 

SECTIO PRIMA. 

DE MARTYRIO, ET DE MARTYRUM GENERIBUS QUAE SUNT 
IN' ECCLESIA CATHOLICA. 

I. lYiartyr perinde est atque testis, et martyrium ni! 
aliud demum est quam testimonium . Quare d. Augusti- 
nus 0) «Ipsi martyres, inquit, hujus fidei martyres, id 
«est hujus fidei testes fuerunt. Huic fidei testimonium 
» perhibentes , mundum non repugnando , sed moriendo 
» vicerunt» . Idem s. doctor alio in loco (2) « Testimonia, 
» ait , graecc martyria nuncupantur quo verbo utimur 
»prp latino: unde illos qui propter testimonium Christi 
«diversis passionibus humiliati sunt et usque ad mor- 
» tem pro veritate certarunt, non testes, quod latine uti- 
»quc possumus, sed martyres appellamus». Martyrium 
igitur libera et constans est testificatio fidei Jesu Christi 
conjuncta perpessioni tormentorum atque adeo mortis. 

II. Non unum martyrum genus esse in Ecclesia, quem- 
admodum non unus est fidei propugnandae modus, 
patrum testimonia et illustria multorum martyrum do- 
cumenta demonstrant. I). Bemardus ( 3 ) tria distinguit 
genera martyrii, unum operis et voluntatis : quod qui- 

dem ceteris martyriis longe multumquc antecellit; alte- 
rum unius voluntatis ; tertium solius operis ; et singu- 
la haec martyrii genera etiam exemplis collustrat. «Ha- 
« bernus, inquit, in beato Stephano martyrii simul opus 
«et voluntatem; habemus solam voluntatem in beato 
» Joanne; solum in beatis Innocentibus opus. Biberunt 
» omnes hi calicem salutaris aut corpore simul et spiri- 
« tu, aut solo spiritu, aut corpore solo « . 

Jam solam voluntatem satis esse ad honorem marty- 
rii docuerat prior Bernardo d. Hieronymus (*) qui lo- 
quens de s. Joanne cvangelista « Si legamus, ait, eccle- 
» siasticas historias in quibus fertur, quod et ipse pro- 
ri pter martyrium sit missus in ferventis olei dolium ( 5 ), 
n et inde ad suscipiendam coronam Christi athleta pro- 
n cesserit, statimque relegatus in Patmos insulam sit, vi- 
«debimus martyrio animum non defuisse, et bibisse 
» Joannem calicem confessionis quem ct tres pueri in 
«camino ignis biberunt, licet persecutor non fuderit san- 
«guinem«. Immo ante Hieronymum idipsum docuerat 
d. Cyprianus, qui magnifice praedicans de Lucio ponti- 
fice romano (6) « quem reducem denuo ad suos fecerat 
» benigna Domini ct larga protectio, ut pascendo gregi 
«pastor et gubernandae navi gubernator et plebi regen- 
» dae rector redderetur « ; illum non dubitat verum mar- 
tvrem nominare, quia licet re mortem non subierit, ani- 
mo tamen paratissimo erat ad eam pro Christo oppeten- 
dam. « Neque enim, ait, in tribus pueris minor fuit mar- 
«tyrii dignitas qui morte frustrata OD, de camino ignis 
«incolumes exierunt, aut non consummatus DanieI ex- 
» stitit in suis laudibus, quia, qui leonibus missus erat 
«ad praedam, protectus a Domino vixit ad gloriam. In 

» confessoribus Christi dilata martyria, non meritum con- 
« fossionis minuunt, sed magnalia divinae protectionis 
» ostendunt». 

III. Ex his planum est intelligere quid differat inter 
martyres consummatos sive coronatos, ac inter marty- 
res designatos, uti appellant: nam consummati sive 
coronati martyres dicebantur qui mortem reapse oc- 
cumbebant; designati vero martyres vocabantur qui 
supplicio quidem destinati erant, beneficio tamen divi- 
no mortem evadebant. Ad martyres consummatos seu 
coronatos pertinent haec verba d. Cypriani (8): «Cum 
n voluntati nostrae et confessioni accedit moriendi tcr- 
» minus, consummata martyrii gloria est » . Ad martyres 
designatos spectant exempla d. Joannis evangelistac et 
Lucii pontificis romani de quibus memoravimus. 

IV. Accedit, quod primaevi Christiani , ut notavit lia- 
ronius (9) in Martyroiogio a se vulgato, etiam illos in 
numero martyrum collocabant, qui sibi diffisi , veren- 
tesque ne fidem proderent, si ad quaestionem vocaren- 
tur, patriae bonorumque jacturam faciebant et volunta- 
rium exilium eligebant; quos idcirco extorres appella- 
bant. « Non erat horum despicienda conditio, inquit me- 
* moratus Baronius, si ea de causa mortem oppetiissent» . 
De his extorribus intelligenda sunt haec Cypriani ver- 
ba (tO); «Solus non est, qui templum Dei servans, ubi- 
» cumque fuerit, sine Deo non est, etsi fugientem in so- 
» litudine aut in montibus latro oppresserit, ferae inva- 
«serint, fames aut sitis aut frigus afflixerit, vel per ma- 
»ria praecipiti navigatione properantem tempestas aut 
» procella submerserit. Spectat militem suum Christus 
» ubicumque pugnantem, et persecutionis causa pro no- 

» minis sui honore morienti praemium reddit, quod da- 
» turum se in resurrectione promisit » . 

V. Jam qui fidei servandae causa a patriis sedibus con- 
cedebant, si eo tempore in eaque calamitate, aut aeru- 
mnis aut hostili aggressione aut alia inevitabili necessi- 
tate de medio sublati fuissent, appellabantur martyres 
non solemnes ; nihilo tamen minus a Christianis magno 
in pretio et honore habebantur eodem Cypriano te- 
ste (li): «Nec minor est, inquit, martyrii gloria non 
» publice et inter multos periisse: sufficit ad testimonium 
«martyrii testis ille qui probat martyres et coronat». 
Similiter martyres non solemnes illi erant qui populari 
furore in urbibus aut in agris tumultuaria conspiratione 
raptim ferro demetebantur, nulla magistratuum senten- 
tia actis publicis consignata: qui carceribus inclusi oc- 
cidebant aerumnis conflictati; qui foedissima in loca 
conjecti interibant pressi pondere coacervatae multitu- 
dinis supra se positae, quemadmodum legere est apud 
Victorem episcopum vitensem in Historia de Persecutio- 
ne Vandalica (*2). 

Martyres vero solemnes illi proprie fuerunt qui se- 
cundum formulam a legibus constitutam , praemissa in- 
terrogatione et lata a judicibus sententia, morti daban- 
tur. Talis martyr fuit, teste Pontio, Cyprianus qui pri- 
mus proconsuli nuntiatus est; deinceps productus , et 
de nomine interrogatus ; denique lecta de tabula sen- 
tentiaj morte affectus est. Talis martyr, ut alios innu- 
meros hujusce generis praetermittam, fuit Apollonius 
qui, ut refert Eusebius (43), « elegantissima oratione pro 
«defensione fidei suae coram omnibus pronuntiata, capi - 
«tali supplicio a senatu damnatus est » . 

VI. Notandum ad hunc locum est discrimen marty- 
rum confessorum et professorum. Licet enim haec duo 
vocabula , ubi de martyribus 'sermo sit, promiscua esse 
videantur, eaque revera apud scriptores harum rerum 
saepe reciprocentur, certum tamen et cognitum est, in- 
ter se differre, praesertim si ratio habeatur ad primam 
Ecclesiae catholicae quasi aetatem « Majores nostri, ait 
«laudatus Baronius (**), neminem eo nomine (scilicet 
« confessoris) appellabant, nisi eum qui Christi fidem in- 
» terpellatus coram fidei hostibus confessus esset ... Qui 
«non interpellatus se martyrio ingerebat, hic dicebatur 
« professor « . Discrimen hujusmodi posterorum memo- 
riae traditum est a Tertulliano et in primis a d. Cypria- 
no Q5). Jure propterea Pamelius. vir eruditione clarus, 
in Scholiis ad epistolam IX. Cypriani, hoc discrimen mo- 
nitos esse voluit legentes; Benedictus vero XIV. pontifex 
summus notiones vocibus confessoris et professoris sub- 
jectas fusius explicavit (16). 

VII. Addo huc duas alias voces et notiones, martyris 
nempe vindicati et martyris putativi. Illi pro martyri- 
bus vindicatis habebantur a Christianis, quibus pium et 
religiosum cultum publico judicio suo Ecclesia decrevis- 
set: putativi vero illi censebantur quos privata aucto- 
ritate aliqui Christianorum colebant. Primi generis mar- 
tyres singulae et universae Ecclesiae honorabant, in eo- 
rumque memoriam quotannis Deo sacrificium offerebant. 
Hoc ipsum pariter docet superius allatus Benedictus 
XIV. (17). 

Martyres secundi generis vix ac ne vix quidem, ut 
privatim colerentur, episcopi sinebant, tametsi argumen- 
ta ct signa aliqua aderant quae illorum martyrium com- 

probare videbantur: immo, quo magis cautum foret rei- 
publicae Christianae, generatim prohibebant, ne hujusce- 
modi martyribus aliquis cultus tribueretur, donec indu- 
bia argumenta suppeterent quibus rem penitus defini- 
rent. De his putativis martyribus haec habet clarissi- 
mus Joannes Mabillonius (*8): «Sint sancti, inquit, sint 
» martyres; ast id non sufficit, ut ipsis primarii Eccle- 
» siae honores tribuantur. Non satis est esse martyres: 
r> vindicatos quaerimus, ut cum Optato milevitano lo- 
» quar, id est agnitos ab Ecclesia martyres et probatos. 
» Hinc est, quod Lucilia matrona a Caeciliano tunc archi- 
r> diacono carthaginensi correpta est; quod ante spiritua- 
lem sacrae Eucharistiae potum os nescio cujus marty- 
r> ris libare consuev erat, etsi martyris, sed nondum vin- 
n dicati » . 

His perspectis et cognitis, disputationis firmamenta 
pono. Favit auctor fidei et consummator Jesus Chri- 
stus (*9), ut quo tempore veneramur in sanctorum 
martyrum gloria fidem nostram (20), eodem hanc 
ipsam fidem ea qua par est animi firmitate a nefaria 
hostium aggressione tueamur et ab scelestis calumnia- 
toribus vindicemus. 

SECTIO SECUNDA. 



DE MARTYRUM PERPESSIONIBUS. 
DE VERIS ET FALSIS MARTYRIBUS 



I. iYlartyria quae saeviente persecutionum procella 
saeculis amplius «iribus Christiani subierunt, evidenter 
invicleque demonstrant veram eam esse Ecclesiam pro 
qua tuenda atque defendenda facta sunt. Jam vero mar- 
tyrium ad demonstrandam Ecclesiae Jesu Christi verita- 
tem plurimum valere quisque per se facile intelligit, ubi 
expendat notas seu adjuncta, uti vocant, quae ipsum 
circumstant et quodammodo vestiunt: nam sola tor- 
mentorum atque adeo mortis perpessio, etsi foriis ac 
diuturna, haud ipsa per se satis idoneum argumentum 
est ad quippiam pro vero atque divino comprobandum, 
quemadmodum decernit sapientissimus pontifex Benedi- 
ctus XIV. (2t). Cujus rei ea ratio est, quia experientia 
compertum est, non raro homicidas, latrones, perduel- 
les, inuno etiam feminas magno animo et infracto fuisse, 
quo tempore propter atrocia et infanda scelera crucia- 
tibus atque etiam mortibus immanissimis multabantur. 
Plura pertinaciae et animi obstinationis exempla referi 

Tertullianus (22) non solum virorum verum etiam mu- 
lierum, inter quas insignis fuit « Leaena meretrix Athe- 
«niensium quae cum torqueretur a tyranno, ut nomi- 
nitaret reos conjurationis cujus ipsa conscia erat , et 
» non prodidit conjuratos et novissime linguam in faciem 
n tyranni expuit, ut nihil agere se scirent tormenta, etsi 
» ultra perseverarent». 

Accedit, quod contingere potest, ut aliquis gloriae 
magis inflatu, quam instinctu caritatis moveatur ad sub- 
eundum martyrium. Ob hanc causam b. Hieronymus (23) 
«Timeo dicere, ajebat, sed dicendum est, martyrium 
» ipsum , si ideo flat ut admirationi ac laudi habeamur, 
«frustra sanguis effusus est. Loquatur Apostolus: Si 

n tradidero corpus meum ut glorier, caritatem autem 
% 

nnon habeam j nihil mihi prodest n. Dixi id contingere 
posse ^ quidni fortasse aliquando contigerit? Etenim no- 
minis praedicatio, cultus religiosus eeterique honores qui 
Christi martyribus tribui solebant, humanae causae sunt 
rerum incredibilium effectrices , praesertim ubi daemo- 
num artes mille nocendi accedant. « Diabolus, ait d. Au- 
» guslinus (24), et seductor spiritus plerumque implet vel 
» fallaces vates, vel falsos martyres, ut tormenta corpo- 
»ris.... ingesta contemnant». 

Postremo si poenae tantum ratio habeatur, quidni 
martyres prope veri appareant illi, qui penes Marcioni- 
tas, penes Montanistas, Donatistas. Arianos religionis 
suae causa afflicti fuerunt et morte affecti? D. Bernar- 
dus (25) loquens de Anabaptistis «Mirabantur, inquit, 
«aliqui, quod non modo patienter, sed et laeti.... duee- 
» rentur ad mortem » . Et Alanus Copus (26) de pluribus 
meminit heterodoxis qui animo paratissimo , ut videba- 

tur, pro suis sectis exquisitissimos cruciatus tolerarunt, 
digni propterea, quorum nomina in Pseudo-martyrologiis 
suis haeretici purpureo colore distinguerent. Non igitur 
poena spectanda est in martyrio, sed causa : haec enim, 
non illa, facit martyres. Jam causa martyrii est volunta- 
ria testificatio ct animosa defensio fidei Jesu Christi co- 
ram tyrannis cum perpessione cruciamentorum et mortis. 
In martyrium igitur duo conspirent neccsse est, tyran- 
nus scilicet persequendo, et martyr tolerando: ille con- 
spirat eo iniquo consilio ut ab recta fide virum con- 
stantem dejiciat; iste connitendo ne de suo statu detur- 
betur. Quare d. Augustinus (27) loquens de insigni mar- 
tyre «In cujus, inquit, glorioso agone duo praecipue 
n consideranda sunt, saevitia tortoris ut eam detestemur, 
»et patientia martyris ut eam imitemur». 

II. Dixi paulo supra, inspiciendas esse notas et pon- 
deranda adjuncta quae ipsum martyrium circumstant et 
quodammodo vestiunt. Haec autem sunt 4.° Ingens 
martyrum multitudo. 2." Illorum indoles, conditio vi- 
taeque consuetudo varia ac diversa. 3.° Immanitas, va- 
rietas, diuturnitas tormentorum. 4.° Fortitudo et con- 
stantia singularis cum summa animi tranquillitate, immo 
hilaritate conjuncta in ipsis cruciabilitatibus. 5.° Eorum 
sapientia in dicendo incredibilis et plane divina. 6.° Poe- 
narum levatio adeo mira, ut in quibusdam omnis prope 
sensus doloris extinctus videretur. 7.° Miracula eo ipso 
tempore quo martyres torquebantur, divinitus patra- 
ta (28). 

III. Martyrum multitudinem in primaevis Christiano- 
rum persecutionibus paene incredibilem fuisse, certum 
adeo ct exploratum est, ut nil possit ultra « Totum mun- 

r> dum, inquit d. Gregorius Magnus (29), fratres, aspicite : 
martyrum plenus est. Jam paene tot qui videamus, non 
n sumus, quot veritatis testes habemus. Deo ergo uume- 
•> rabii es , nobis suj>er arenam multiplicati sunt, quia 
» quanti sint a nobis comprehendi non possunt». Au- 
diendus igitur non est Henricus Dodwelius, qui Disser- 
tatione XI. Cyprianica ausus est in dubium vertere , 
quod omnes catholici tot retro saeculis pro certo ha- 
buerunt. Dodwelli opinionem cumulatissime refutarunt 
clarissimus Ruinartus et accuratissimus Sandinus (30), 
secuti Ecclesiae traditionem solidissimis fundamentis in- 
nixam, usi insuper documentis perspicuis omnis generis, 
gravissimisque patrum et scriptorum testimoniis. Istorum 
duo luculenta habemus, alterum Plinii Junioris pro-prae- 
loris Bithyniae in sua ad Trajanum Epistola (3*): «Visa 
»cst mihi, inquit, res digna consultatione propter peri- 
» ditantium numerum. Multi enim omnis aetatis, omnis 
» ordinis, ulnusque sexus etiam vocantur in periculum, 
» et vocabuntur. Neque enim dvitates tantum, sed vicos 
» etiam atque agros superstitionis istius (sic appellat re- 
» ligionem Jesu Christi) contagio pervagata est.... pro- 
» pe jam desolata templa ( deorum scilicet) et solemnia 
» intermissa » . Alterum Tiberiani praesidis Palaestinae ad 
eutndem Trajanum: «Defatigatus sum, ait, puniendo et neci 
” tradendo Galilacos, qui nobis veniunt sub nomine chri- 
» stianorum, secundum vestra mandata. Illi vero non ces- 
» sant ad caedem sese patefacere « . 

IV. Fortitudo martyrum, eorumque constantia in per- 
ferendis cruciatibus ct in mortibus oppetendis a sola 
causa divina rc|>eli debet. Cum enim homines ita natura 
comparati sint, ut sui conservationem principe studio 

velint, et idcirco summopere nocitura declinent, ab iisque 
vehementer abhorreant quae dura perpessu sunt et aspe- 
ra toleratu^ mortem vero, etiam quo tempore naturali 
corporum fluxu et occasu adventat, ne dum violentam, 
supra quam dici potest reformident: quae potest philo- 
sophia persuadere, martyriis Christianorum humanas et 
naturales causas interfuisse? «Cum videat vulgus, inquit 
» Lactantius (32), dilacerari homines variis tormentorum 
* generibus, et inter fatigatos carnifices invictam tenere 
» patientiam, existimat id, quod res est, nec consensum 
»tam multorum, nec perseverantiam morientium vanam 
« esse , nec ipsam patientiam sine Deo cruciatus tantos 
» posse superare » . 

V. De immanitate, varietate, diuturnitate poenarum 
quas crudelitas tyrannorum, gentium effrenatio, diritas 
carnificum in gregem Christi exercuerunt, non comme- 
moro sigillatim, sed dico generatim, et quidem usus ver- 
bis non meis, sed alienis . Audiatur s. Ephraem (33) qui 
paucis comprehendit quidquid poenarum excogitaverit 
furor et nequitia hostium Jesu Christi aptum ad acerbi- 
tatem, efficax ad dolorem, vehemens ad cruciatum, pro- 
ptereaque idonenm vel solo apparatu ad exterrendum 
et exanimandum. « Stabant, inquit, certaminis tempore 
» fortissimi bellatores Dei, singula tormenta summa ani- 
” mi alacritate tolerantes pro nomine unigeniti Filii Dei, 
»et servatoris nostri Christi. Quam vero strenui quan- 
» taque fortitudinis laude praediti fuere, qui subjecta 
” oculis horrenda supplicia contra se parata non modo 
«nihil timuerunt, verum majore quoque constantia pu- 
rgitantes cuncta perferendo tolerarunt! Cernebant ar- 
» dentem rogum, ignitas sartagines, ebullientes ollas. 

»quac fervore nimio guttas picis e! adipis jaculabantur. 
?> Aspiciebant item ferratas atque aculeatas rotas inter 
n ignium globos nimia celeritate versari. Intuebantur fer- 
77 reas ungulas, laminasquc candentes, fustes, ursos, leo- 
n nes, praecipitia, vectes, terebras, compedes atque cate- 
» nas, omnemque prorsus artem quam veritatis inimicus 
75 adversus confessores Domini Salvatoris invenit . Omnia 
75 enim poenarum genera in conspectu martyris hostis 
77 callidus dedit, ut sanctos verteret in formidinem, et 
77 aspectu ipso ac terrore poenarum lingua non amplius 
77 confiteri Dominum Jesura metu impedita praesumeret. 
77 Quid autem fidelissimi promptissimique bellatores Chri- 
57 sti inter hujusmodi ante oculos exposita horrenda inau- 
75ditaque supplicia ( 34 )? Promptiores effecti majore fi- 
77ducia atque constantia, indubitanter et intrepide ante 
77 tribunalia judicum ac praefectorum, Christum Dominum 
»7 confitebantur 75 . 

VI. Injuria a quibusdam generatim et universe cul- 
pantur tum martyres ilii qui non interpellati fidem suam 
coram tyrannis et gentilibus palam testificati sunt} tum 
virgines illae quae supplicium sibi decretum morte vo- 
luntaria anteverterunt. In hac utraque materia sic ani- 
madvertendum existimo. Patrum doctrina est, « confiteri 
77 fidem non semper nec in quolibet loco esse de neces- 
sitate salutis} sed in aliquo loco et tempore, quando 
75 scilicet per omissionem hujus confessionis subtrahere- 
75 fur honor Deo debitus et etiam utilitas proximis im- 
7? pendenda» . Ita d. Thomas ( 35 ). Idem s. doclor « Ubi 
75 fides, ait, periclitatur, quilibet tenetur fidem suam pro- 
75 palare, vel ad instructionem aliorum fidelium sive eon- 
77 firmationem , vel ad reprimendam infidelium insulta- 

itionem (36)». Causae igitur, quibus ebrisliani moveri 
cl stimulari debent ad lestiticandam publice fidem Jesu 
Christi, sunt honor divinus, fidei ipsius defensio, rudium 
institutio, fluctuantium confirmatio, demum cohibitio 
hostium religionis. Cum ergo ex monumentis historicis 
atque adeo cx ipsis martyrum actis plane constet, qui 
frequenti hominum conventu se chrislianos esse ultro 
et animose confessi sunt, ct fidem Jesu Christi, etiam 
non interpellati, coram tyrannis et gentilibus libera voce 
manifestarunt, illos ob aliquam harum causarum, immo 
ob plures simul sumptas id fecisse; consequens est, cos 
recte laudabiliterque fecisse. 

VII. Etsi porro nemini licet sibi mortem inferre, quo 
scelere nihil inhumanius, nihil magis nefarium et impium 
potest esse; nihilo tamen minus qui hoc fecit divino in- 
stinctus afflatu, is laudabilis est, quia Deo moventi pa- 
ret. « Cum Deus jubet, ait d. Augustinus (37), seque ju- 
” here sine ullis ambagibus intimat, quis obedientiam in 
” crimen vocet? quis obsequium pietatis accuset »? Hoc 
divino afflatu seipsum cum hostibus ruina domus op- 
pressit Samson non modo sine culpa, verum etiam cum 
laude. Nam cum Deus supremum jus in omnes ad unum 
homines habeat vilae juxta ac necis, consequitur ut il- 
lud libera voluntate sua exercere possit ministerio eu- 
jusvis et quovis modo. Si patri praecepit immolationem 
filii inquiens Abrahac (38); Tolle (ilium, vade in ter- 
ram visionis, atque ibi offeres eum in holocaustum j 
ein dubium quin etiam possit velle ab homine, ut ipse 
suae necis minister sit, eidem proposito bono longe ma- 
joie, quam sit haec vita, videlicet beatitate sempiterna? 
Hanc ob causam Augustinus commendat virgines illas 

2 



Digitized by Google 



quae aquis se dedere praecipites pudicitiae servandae 
causa. « Quaedam, ait, sanctae feminae tempore perse- 
«cutionis, ut insectatores suae pudicitiae devitarent, in 
» rapturum atque necaturum se fluvium projecerunt, eo- 
»que modo defunctae sunt, earumque martyria in Ec- 
clesia catholica veneratione celeberrima frequentan- 
» tur « . Adjungit tamen s. doctor, hujusmodi facta ne- 
mini esse exemplo debere. «Sed non ideo, inquit (39), 
» sine scelere facit quisquis Deo immolare filium dccre- 
» verit, quia hoc Abraham etiam laudabiliter fecit » . De 
his doctrinarum capitibus copiose gravilerque disputat 
laudatus pontifex Benedictus XIV. (*0), secutus ducem 
in primis d. Augustinum, et clarissimus Ruinartus (*i), 
quorum uterque meminit de d. Apollonia quae sancto 
movente Spiritu « in ignem insiliit et conflagravit» ; de 
ss. virginibus Bernice et Prosdoce quae cum matre sua 
Domnina se aquis submersere; de s. Pelagia de ejusque 
matre et sororibus quae similia effecerunt, «nc ethni- 
corum libidine foedarentur (*2)„. Sanctas hasce femi- 
nas et martyres gravissima ornatissimaque oratione pro- 
secuti sunt d. Joannes Chrysostomus et d. Ambrosius. 
Ille enim in s. Domnina matrem considerans (*3), « Quo- 
« modo, inquit, puellarum dexteram arripuit? qui fleri 
«potuit, ut manus non obtorpescerent? quomodo non re- 
» soluti sunt nervi ? quomodo mens de statu dejecta non 
«est? qui potuit ratio iis quae gerebantur, inservire? 
«Sexcentis enim tormentis facinus illud acerbius fuit, 
cum corporis loco ejus anima discruciaretur. Verum 
«enim \ero quousque tandem ca persequi eontende- 
«mus, quae nemo assequi potest? Nulla quippe passionis 
«magnitudinem oratio posset exprimere, sed ea sola 

« quae experta est ac decertavit mulier, novit cujusmodi 
«sint ista certamina. Audiant ista matres, audiant vir- 
agines; matres quidem ut fdias suas sic instituant: 
» virgines autem ut ita matribus obsequantur « . D. vero 
Ambrosius s. Pelagiam cum matre ac sororibus ita lo- 
quentem inducit (**): « Quid veremur? Ecce aqua: quis 
«nos baptizari prohibet? Et hoc baptisma est quo pec- 
«cata donantur, regna quaeruntur. Excipiat nos aqua 
«quae virgines facit; excipiat nos aqua quae caelum a- 
» perit, inferos tegit, mortem abscondit, martyres red- 
» dit» . 

VIII. Haeretici etiamsi cruciatus animose perferant, 
ipsamque mortem incurrant pro tuendo uno aliquo fidei 
Jesu Christi dogmate sive articulo , pro martyribus ha- 
bendi non sunt. Enim vero immotum principium est, 
ubi vera fides non est, ibi martyrium veri nominis esse 
nullo modo posse. Jam fides nulla in haereticis inest. 
Nam capita fidei quae illi recipiunt, non ideo recipiunt, 
quia nituntur Dei revelantis testimonio in quo demum 
consistit ratio fidei, ut ostendit d. Thomas (♦S); sed so- 
lum recipiunt privato judicio suo postquam haec ipsa fi- 
dei capita ad examen revocata suople arbitratu dijudi- 
carunt; proptereaque illa recipiunt, quemadmodum qui- 
libet reciperet unam aliquam ex legibus Lycurgi aut So- 
lonis, placita quaedam Aristotelis aut Zenonis, et doctri- 
nas Platonis: quo fit ut ea quae fidei sunt, recipiant si- 
ne dono, et, ut schola loquitur, *ine habitu fidei. Ea 
igitur recipiunt opinione humana, non auctoritate di- 
vina, quod improbat Apostolus inquiens (*<»): Fides ve- 
stra non sit in sapientia hominum , sed in virtute Dei. 
Cum ergo martyrium sit testimonium fidei nobis mani- 

festa tac divinitus per Christum : talis autem nequaquam 
sit haereticorum fides ; consequens est, apud eos marty- 
rium non esse; ideoque haereticos ne mortem quidem 
subeuntes pro defensione alicujus dogmatis fidei marty- 
res veri nominis esse posse . « Haeretici , ait d. Augusti- 
»nus (*?), nomine Christiano animas decipientes multa 
» patiuntur, sed ideo excluduntur ab ista mercedc, quia 
»non est dictum: Beati qui persecutionem patiuntur , 
»sed additum est, propter justitiam. Ubi autem sana 
» fides non est, non potest esse justitia, quia justus ex 
n fide vivit» . Idem s. doetor (*8) haereticos ita de se su- 
perbe sentientes: Nostram fidem quam Dominus Chri- 
stus Apostolis dereliquitj solae nobis istae persecutio- 
nes gravissimam reddunt; sic refellit: « Recte ista di- 
» cerentur a vobis quaerentibus martyrum gloriam, si 
» haberetis martyrum causam . Non enim felices ait Do- 
» minus, qui mala patiuntur $ sed qui propter Filium ho- 
» minis patiuntur qui est Christus Jesus. Vos autem non 
» propter ipsum patimini, sed contra ipsum patimini, 
» quippe ideo, quia non creditis, et toleratis ideo ne cre- 
» datis » . 

IX. Similiter sentiendum esse de schismaticis affirma- 
te pronuntio: nam ubi non est vera caritas, ne ibi qui- 
dem ullum martyrium potest esse. Quare s. Optatus mi- 
levitanus (*9) loquens de schismaticorum pseudo- mar- 
tyribus, « Si supra memoratos , inquit , videri martyres 
«vultis, probate illos amasse pacem in qua prima sunt 
» fundamenta martyrii, aut dilexisse Deo placitam unita- 
»tem, aut habuisse cum fratribus caritatem, sine qua 
«nullum vel nomine potest, vel re esse martyrium». 
Et d. Cyprianus (50) « Idoneus, ait, esse non potest ad 

» martyrium qui ab Ecclesia nou armatur ad praelium » . 
Ratio igitur quamobrem schismatici, ne tormenta quidem 
ferentes pro aliqua iidei doctrina, martyrium consequi 
queant, ea est, quia se se ab Ecclesia separantes, « dis- 
«seusionibus iniquis, ut inquit d. Augustinus (51), a fra- 
» terna caritate dissiliunt, quamvis ea credant quae nos 
«credimus». Jam in eo schisma differt ab haeresi, quod 
» haeresis perversum dogma habet: schisma ab Ecclesia 
«Christianos solum separat» . Ceterum u-cum nullum schis- 
»ma sit quod non sibi aliquam hacresim contingat, ut 
» recte ab Ecclesia recessisse videatur» , teste d. Hierony- 
mo (52), idcirco ob cam etiam causam schismatici ne- 
queunt esse martyres, ob quam esse martyres non pos- 
sunt haeretici, nimirum ob fidei jacturam. Ad geuus u- 
trumque hominum pertinent haec Cypriani veri» (53): 
« Cum Deo manere non possunt qui esse in Ecclesia Dei 
» unanimes noluerunt. Ardcant licet flammis aut ignibus 
» traditi, vel objecti bestiis animas suas ponant, non erit 
» illa fidei corona , sed poena perfidiae , non religiosae 
«virtutis exitus gloriosus, sed desperationis interitus: 
» occidi tales possunt, coronari non possunt». Delirant 
igitur scriptores quidam heterodoxi qui, ut suadeant 
penes se quoque posse esse atque etiam fuisse martyres, 
millia miraculorum venditant a pseudo- martyribus pa- 
trata pro suarum sectarum veritate atque sanctitate, quo 
tempore plectebantur: nam « contingere nullo modo po- 
«test, ait d. Thomas (54), ut aliquis falsam doctrinam 
» annuntians vera miracula faciat quae nisi virtute di- 
»vina fieri non possunt; sic enim Deus esset falsitalis 
«testis, quod est impossibile». Putida illorum mendacia 
et dolos insignes in hac etiam re jampridem denudavit 



Digitized by Google 




'<bk- 



2-2 



vir eximius deque rcpublica christiana optime meritus 
Alanus Copus (55) in opere luculento Antuerpiac typis 
impresso anno 4 566. 

X. Pro certo in Ecclesia catholica habetur veros Chri- 
sti martyres esse Innocentes ab Herode interfectos de 
quibus propterea ita loquitur d. Augustinus (56) : «Mo- 
» riuntur parvuli pro Christo nescientes , . . . praestitit 
» eis Christus ut pro Christo morerentur; praestitit ut 
» suo sanguine ab originali peccato abluerentur» . Et d. 
Thomas(57): « Martyrii gloriam quam in aliis propria vo- 
»luntas meretur, illi parvuli occisi per Dei gratiam sunt 
» assecuti. Nam effusio sanguinis propter Christum vi- 
n cem gerit baptismatis . Unde sicut in pueris baptizatis 
» per gratiam baplismalem meritum Christi operatur ad 
r> gloriam obtineudam ; ita et in occisis propter Christum 
» meritum martyrii Christi operatur ad palmam martyrii 
» consequendam» . Consequens igitur est, ut similiter pa- 
rentum Christianorum pueri vix editi in lucem, ubi in 
odium Christi a persecutoribus occidantur prius etiam 
quam baptisma percipiant, non solum salvi sint, sed 
praeterea eam dignitatem habeant, quae ex morte pro 
Christo oppetita in homines redundat . Quare Benedictus 
XIV. (58), doctrinam hanc esse theologorum communem 
aflirmal: refelli tque idcirco opinionem Joannis Majoris 
existimantis, hoc privilegium ad infantes quidem bethle- 
hemiticos perlinere, ad pueros autem Christianorum nul- 
lo modo. Sed cur ejusdem beneficii et dignitatis non par- 
ticipes sint qui in eadem causa versantur? Ex hoc fir- 
mo et immolo principio inferre non dubito hoc alterum 
doerinac caput, nimirum: 

XI. Infantes etiam inclusos in uteris matrum, si ex- 

Unguantur simul cum matribus obtruncatis aut combu- 
stis in odium (iilei , salvos, esse atque adeo martyres . 
Enimvero causa quamobrem pueri vix dum editi in lu- 
cem salvi sint et martyres, ubi propter fidem Christi ab 
ejus hostibus de medio tollantur prius etiam quam ba- 
ptizentur, ea est, quia mors ab illis pro Christo tolerata 
efficit, ut perpessionis Christi fusique ab eo sanguinis vir- 
tus cum iisdem communicetur. Jam virtus perpessionis 
ct sanguinis Jesu Christi duplici modo cum hominibus 
communicatur ; nimirum modo communi et ordinario per 
aquae baptismum , inusitato autem et extraordinario 
modo per baptisma sanguinis. Cum igitur tyrannorum 
saevitia ac scelere mors vere et physice pertinere possit 
atque adeo pertineat etiam ad pueros in utero matris in- 
clusos, sequitur ut illi, etsi non possunt, quamdiu ibi 
sunt, Christi perpessionem et mortem per gimilitudi- 
nem ct sacramentaliter repraesentare, propterea quod 
ad eorum corpuscula nequit pertingere aqua baptismi ; 
attamen possint utramque repraesentare, immo vere et 
proprie ulramque repraesentent, ubi propter Christum 
reapse moriantur. Si ergo quibus sola sacramcnlalis si- 
militudo cum Christo intercedit propter baptismum aquae, 
ii salvi fiunt; quibus vero intercedit cum Christo vera 
imitatio ad cumque conformatio ob mortem pro eodem 
oppetitam, ii praeterea martyres evadunt; consequens 
est ut etiam pueri vel in utero matris inclusi, si in odium 
Christi extinguantur, salvi sint et insuper habeant digni- 
tatem martyrii. Quapropter idem sapientissimus Ponti- 
fex (59) « Ad ulteriora progrediendo, inquit, passim iidem 
» theologi docent , infantes etiam in maternis uteris oc- 
» eisos veros esse martyres, et gratiam sanctificantem 

* accipere . . . . » Ua cardinalis Capisuccus, Theophilus 
Raynaudus, Vasqucz, Clericatus. Hujus rei ea ratio est. 
quia illorum mors imitatio mortis Christi est, ut docet 
d. Thornas sanctorum patrum doctrinam secutus . « Nec 
» requiritur, addit Laurentius Berti (60), nativitas ex u- 
» tero, cum martyrium non sit secunda nativitas suppo- 
» nens primam » . Pertinere igitur non dubito ad hujus- 
modi quoque infantes haec d. Joannis verba (6i): Bea- 
ti qui lavant stolas suas in sanguine Agni , ut sit po- 
testas eorum in ligno vitae, et per portas inirent in 
civitatem. 




25 






vp Mu 

ilio esi. 

Idofd 

.«Jfe 

;exfr 

'UPI«- 



Btt- 



po- 
li II 



\ 



ADNOTATLONES 



( 1 ) Lib. 22. de Civitate Dei cap. 9. 

